โรงพยาบาลมหาวิทยาลัยโฆเซป ตรูเอตา

โรงพยาบาลมหาวิทยาลัยโฆเซป ตรูเอตา (กาตาลา: Hospital Universitari de Girona Doctor Josep Trueta; สเปน: Hospital Universitario Doctor Josep Trueta) เป็นโรงพยาบาลของรัฐในฌิโรนา แคว้นกาตาลุญญา ซึ่งเปิดทำการเมื่อวันที่ 13 เมษายน ค.ศ. 1956 เพื่อเป็นเกียรติแก่โฆเซป ตรูเอตา ศัลยแพทย์ชาวกาตาลัน โรงพยาบาลนี้มีแผนกต่าง ๆ หลายแผนก แต่แผนกที่โดดเด่นที่สุดคือแผนกฉุกเฉิน, ห้องไอซียูที่มีเตียงเกือบ 100 เตียง และแผนกวิทยามะเร็งของตนเอง โรงพยาบาลแห่งนี้บริหารจัดการโดยกัตซาลุต ซึ่งเป็นหน่วยงานสาธารณสุขของแคว้นกาตาลุญญา ประวัติ โรงพยาบาลนี้เริ่มก่อสร้างหกปีก่อนเปิดให้บริการใน ค.ศ. 1956 นับแต่นั้นเป็นต้นมา โรงพยาบาลดังกล่าวได้รับการปรับปรุงหลายครั้งและมีการเพิ่มอาคารอีกสามหลังเข้าไปในกลุ่มอาคาร เมื่อก่อตั้งขึ้น โรงพยาบาลนี้ยังคงอยู่ภายใต้การบริหารจัดการของหน่วยงานสาธารณสุขของสเปนภายใต้การปกครองของเผด็จการฟรังโกแห่งสเปน หลังจากการถ่ายโอนอำนาจจากรัฐบาลสเปนไปยังรัฐบาลกาตาลัน โรงพยาบาลได้เปลี่ยนภาษาและชื่ออย่างเป็นทางการเป็นภาษากาตาลา และกลายเป็นโรงพยาบาลสอนที่มีคณะแพทยศาสตร์และโครงการสำหรับแพทย์ประจำบ้านเป็นของตัวเอง แผนกและสาขาเฉพาะทาง แหล่งที่มา: การรักษาโรคภูมิแพ้ ยาชา และการกู้ชีพ ธนาคารเลือดและเนื้อเยื่อ ศัลยกรรมหัวใจ หทัยวิทยา หน่วยดูแลต่อเนื่อง ห้องปฏิบัติการทางคลินิก โลหิตวิทยาทางคลินิก ตจวิทยา วิทยาการย่อยอาหาร เวชศาสตร์ฉุกเฉิน วิทยาต่อมไร้ท่อ ศัลยกรรมทั่วไปและระบบย่อยอาหาร เภสัชกรรมโรงพยาบาล เวชบำบัดวิกฤต อายุรศาสตร์และโรคติดเชื้อ ศัลยกรรมใบหน้าขากรรไกร วิทยาเนื้องอกทางการแพทย์ (ICO) ฟิสิกส์การแพทย์และการป้องกันรังสี วักกวิทยา ประสาทวิทยา ประสาทสรีรวิทยา ประสาทศัลยศาสตร์ สูตินรีเวชวิทยา จักษุวิทยา ศัลยศาสตร์อุบัติเหตุทางกระดูกและข้อ โสต ศอ นาสิกวิทยา พยาธิกายวิภาคศาสตร์ กุมารศัลยศาสตร์ กุมารเวชศาสตร์ ศัลยกรรมตกแต่ง วิทยาปอด รังสีวิทยา รังสีรักษาและมะเร็งวิทยา (ICO) การฟื้นฟูสมรรถภาพ วิทยารูมาติก ศัลยกรรมทรวงอก วิทยาทางเดินปัสสาวะ ศัลยศาสตร์หลอดเลือด อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ โรงพยาบาลมหาวิทยาลัยโฆเซป ตรูเอตา